জিমি জেরাল্ড ডান
জিমি জেরাল্ড ডান (ইংরেজি: Jimmy Dunne; জন্ম: ১৯ অক্টোবর ১৯৯৭; জিমি ডান নামে সুপরিচিত) হলেন একজন আইরিশ পেশাদার ফুটবল খেলোয়াড়। তিনি বর্তমানে ইংরেজ ক্লাব কুইন্স পার্ক রেঞ্জার্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। আইরিশ ফুটবল ক্লাব সেন্ট কেভিন'স বয়েজের যুব পর্যায়ের হয়ে খেলার মাধ্যমে ডান ফুটবল জগতে প্রবেশ করেছেন এবং পরবর্তীকালে ম্যানচেস্টার ইউনাইটেড এবং বার্নলির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইংরেজ ক্লাব বার্নলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বার্নলির হয়ে চার মৌসুমে ৩ ম্যাচে ১টি গোল করার পর ২০২১–২২ মৌসুমে তিনি কুইন্স পার্ক রেঞ্জার্সে যোগদান করেছেন। মাঝে, তিনি ব্যারো, অ্যাক্রিংটন স্ট্যানলি, হার্ট অব মিডলোদিয়ান সান্ডারল্যান্ড এবং ফ্লিটউড টাউনের হয়ে ধারে খেলেছেন। ২০১৮ সালে, ডান প্রজাতন্ত্রী আয়ারল্যান্ড অনূর্ধ্ব-২১ দলের হয়ে প্রজাতন্ত্রী আয়ারল্যান্ডের বয়সভিত্তিক পর্যায়ে অভিষেক করেছিলেন।